འོ་ན་ཞི་བའི་ལམ་ནས་སྐད་ཆ་བཤད་པ་རྐྱང་རྐྱང་གིས་བྱིས་པ་རྣམས་ལ་སློབ་གསོ་བྱེད་དགོས་སམ་ཞེ་ན།དེའང་མིན་ཏེ་མཚམས་རེར་ཅུང་ཟད་གཅར་རྡུང་བྱས་ནའང་དགེ་མཚན་ཡོད་དེ།ཨ་རིའི་སློབ་གྲྭ་ཞིག་ཏུ་བྱིས་པ་སློབ་གྲྭར་ཕྱིན་པ་ཞིག་ལ་རང་གིས་ཨ་མས་རྡུང་བརྡེགས་ཅུང་ཟད་བྱས་པས་བྱིས་པ་ཨ་མའི་སྟེང་དུ་ཁོང་ཁྲོ་ལངས་ཏེ་ཁྲིམས་ལ་གཏུགས་ནས།ངའི་ཨ་མས་ང་ལ་བརྡུང་བརྡེགས་བྱས་སོང་བས་ཁྲིམས་ཁང་དུ་འཇུག་དགོས་ཚུལ་སྨྲས་པས་ཨ་མ་ཁྲིམས་སུ་བཅུགས།མཚན་མོ་བྱིས་པ་ཁེར་རྐྱང་དུ་ཉལ་མ་ཕོད་ནས་ངའི་ཨ་མ་ཁྲིད་ཤོག་ཅེས་བསྐུལ་བས་ཡང་ཁྲིམས་ཁང་ལས་བཏོན་པ་སོགས་ཀྱི་གནས་ཚུལ་ཡང་ཡོད།འདི་དག་ཆེས་འདྲ་མཉམ་དང་རང་དབང་ཡོད་པའི་རྟགས་མཚན་རེད་ཅེས་ཕྱོགས་གཅིག་ནས་བསྟོད་བསྔགས་ཀྱི་གནས་སུའང་འདུག་མོད།འོན་ཀྱང་ཧ་ཅང་གི་མཐའ་ཞིག་ལ་ལྷུང་ཡོད་པའི་ཉེན་ཁ་ཞིག་ཀྱང་འདུག་སྙམ།